
న్యూజిలాండ్ను 3-0తో చిత్తు చేశాం..! ఇంగ్లండ్ను 4-0తో మట్టి కరిపించాం..! నాణ్యమైన బ్యాట్స్మెన్, అత్యుత్తమ బౌలింగ్ లైనప్ ఉన్న ఆ జట్లనే చిత్తుచేశాం! కివీ్సతో చివరి రెండు టెస్టులను నాలుగు రోజుల్లోనే ముగిస్తే.. ఇంగ్లండ్తో ఆఖరి రెండు మ్యాచ్ల్లో ఇన్నింగ్స్ తేడాతో గెలిచింది భారత్..! అందుకే, తొమ్మిదో నెంబర్ బంగ్లాదేశ్తో టెస్టు అనగానే పోరు పూర్తి ఏకపక్షంగా సాగుతుందన్న అంచనాకు వచ్చేశాం.! బంగ్లాతో మ్యాచ్ ఎన్ని రోజుల్లో ముగుస్తుందోనని లెక్కలేసుకున్నాం..! అయితే ఆ అంచనాలు తప్పాయి. ఇది నెంబర్ వన్ జట్టుకు.. తొమ్మిదో ర్యాంకర్కు పోటీలా అనిపించలేదు. రెండు పెద్ద జట్ల మధ్య పోరులానే సాగింది. మ్యాచ్ ఆసాంతం భారత్దే పైచేయి అయినా తుదివరకూ పోరాటం వదలని బంగ్లా ఏకైక టెస్టు ద్వారా ఎంతో నేర్చుకుంది.మనకు పక్కనే ఉన్నా ఆ జట్టుతో భారత్కిది తొమ్మిదో టెస్టే. ఆస్ట్రేలియా నాలుగు మ్యాచ్లే ఆడింది. న్యూజిలాండ్ (13), వెస్టిండీస్ (12), ఇంగ్లండ్ (10), పాకిస్థాన్ (10), దక్షిణాఫ్రికా (10) కూడా బంగ్లాను చిన్న చూపు చూస్తున్నాయి. లంక ఒక్కటే అత్యధికంగా 16 టెస్ట్ మ్యాచ్ల్లో తలపడింది. అయితే, ఈ మ్యాచ్ చూశాక బంగ్లాతో టెస్టులపై మిగతా జట్లూ పునరాలోచనలో పడొచ్చు. పరిమిత ఓవర్లలో ఎక్కువగా ఆడుతోంది కాబట్టి ఆ ఫార్మాట్లో బంగ్లా పసికూన ముద్రను చెరిపేసుకుంది. ఇప్పుడు భారత గడ్డపై నాణ్యమైన ఆటతో ఆకట్టుకోవడం.. తొలి ఇన్నింగ్స్లో.. 127.5 ఓవర్లు, రెండో ఇన్నింగ్స్లో 100.3 ఓవర్లు బ్యాటింగ్ చేయడం చూస్తే ఈ ఫార్మాట్లో కాస్త అనుభవం గడిస్తే బంగ్లా బలమైన జట్టుగా మారే అవకాశముందని చెప్పొచ్చు. ముఖ్యంగా తొలి ఇన్నింగ్స్లో ఆరున్నర గంటల పాటు క్రీజులో నిలిచిన ముష్ఫికర్ రహీమ్.. రెండు కీలక భాగస్వామ్యాలు నెలకొల్పడంవల్లే మ్యాచ్ ఐదో రోజుకు చేరింది. ఇలాంటి సుదీర్ఘ ఇన్నింగ్స్లే టెస్టులను కాపాడగలుగుతాయని బంగ్లా యువ ఆటగాళ్లు నేర్చుకోవాలి. ఈ మ్యాచ్తో భారత జట్టుకు అనేక సానుకూలాంశాలు చేరాయి. విరాట్ మరోసారి అ‘ద్వితీయ’ ప్రదర్శన చేయడం.. మురళీ విజయ్, చటేశ్వర్ పుజారా ఫామ్ కొనసాగించడం.. గాయాల నుంచి కోలుకొని రహానె, సాహా ఫామ్ అందుకోవడం.. సవాల్ విసిరిన పిచ్పై భారత బౌలర్లు సమష్టిగా రాణించడంతో జట్టులో మరింత ఆత్మవిశ్వాసం కనిపించింది.మన పేసు బాగుంది..: ఈ మ్యాచ్తో భారత్ పేస్ విభాగం కూడా తనదైన ముద్ర వేసింది. స్వదేశంలో స్పిన్నర్లే మ్యాచ్ విన్నర్లు అనుకుంటున్నా ఫాస్ట్ బౌలర్ల పాత్రను తక్కువ చేయలేమన్న కోహ్లీ మాట నిజమైంది. కీలక సమయాల్లో వికెట్లు తీసిన పేస్ త్రయం స్పిన్నర్లకు బాగా సహకరించింది. శనివారం ఆరు ఓవర్లపాటు సాగిన తన రెండో స్పెల్లో ఉమేశ్ చెలరేగిపోయిన విధానం మ్యాచ్కే హైలైట్. అందుకే, భారత బౌలర్లలో తానెదుర్కొన్న అత్యుత్తమ స్పెల్ ఇదేనని బంగ్లా స్టార్ ప్లేయర్ షకీబల్ హసన్ కొనియాడాడు. సీనియర్ పేసర్ ఇషాంత్ మెప్పించాడు. ముఖ్యంగా.. ఐదో రోజు ఇషాంత్ బౌలింగ్ చేసిన విధానం ఆకట్టుకుంది. మహ్మదుల్లా, షబ్బీర్ రహ్మాన్ క్రీజులో పాతుకుపోయిన దశలో లైన్ అండ్ లెంగ్త్కు కట్టుబడి బంతులు వేస్తూ ఇద్దరినీ అవుట్ చేసి బంగ్లాను దెబ్బ తీశాడు. ఆస్ట్రేలియాతో సిరీస్కు ముందు... నిర్జీవమైన పిచ్పై పేసర్లు ఆకట్టుకోవడం జట్టుకు శుభపరిణామం. ఇతర ఫాస్ట్ బౌలర్లలో ఇది స్ఫూర్తినింపేదే. మొత్తంగా, ఈ చారిత్రక టెస్టుతో ఇరు జట్లూ ఎంతో నేర్చుకున్నాయి.

neujilaandnu 3-0thoo chittu chesham..! inglandnu 4-0thoo matti karipincham..! naanhyamaina batsmen, atyuttama bouling linap unna aa jatlane chittuchesam! kiveesatho chivari rendu testulanu naalugu rojullone mugiste.. inglandtho akhari rendu matchllo innings tedaatho gelichindi bharat..! anduke, tommido nembar bangladesto testu anagaane poru puurti ekapakshamgaa saagutundanna anchanaaku vachesam.! banglaatho match enni rojullo mugustundonani lekkalesukunnam..! ayithe aa anchanaalu tappai. idhi nembar van jattuku.. tommido rankerku potila anipinchaledu. rendu pedda jatla madhya porulaane saagindi. match aasaantam bharatde paicheyi aina tudivarakuu poratam vadalani bangla ekaika testu dwara entho neerchukundi.manaku pakkane unna aa jattutho bhaaratkidi tommido teste. australia naalugu machley aadindi. neusiland (13), vestindies (12), ingland (10), pakisthan (10), dakshinaafrikaa (10) kuudaa banglaanu chinna chuupu chustunnayi. lanka okkate atyadhikamgaa 16 test matchllo talapadindi. ayithe, ee match chushaka banglaatho testulapai migata jatluu punaraalochanalo padochu. parimita ovarlalo ekkuvagaa aadutondi kabatti aa formatlo bangla pasikuuna mudranu cheripesukundi. ippudu bhaarata gaddapai naanhyamaina aatatho aakattukovadam.. toli inningslo.. 127.5 ovarlu, rendo inningslo 100.3 ovarlu batting cheyadam chuste ee formatlo kaasta anubhavam gadiste bangla balamaina jattugaa mare avakaasamundani cheppochu. mukhyamgaa toli inningslo aarunnara gantala paatu kreesulo nilichina mushfikar raheem.. rendu keelaka bhagaswamyalu nelakolpadamvalle match aido rojuku cherindi. ilanti sudeergha inningsle testulanu kaapaadagalugutaayani bangla yuva aatagaallu nerchukovali. ee myachto bhaarata jattuku aneka saanukuulaamsaalu cherayi. virat marosari a‘dviteeya’ pradarsana cheyadam.. muralii vijay, chateshwar pujara fam konasaginchadam.. gayala nunchi kolukoni rahane, saaha fam andukovadam.. sawal visirina pichpai bhaarata boularlu samashtigaa raaninchadamtho jattulo marinta aatmaviswasam kanipinchindi.mana pesu bagundi..: ee myachto bharat pays vibhagam kuudaa tanadaina mudra vesindi. swadesamlo spinnerle match vinnarlu anukuntunna fast boularla paatranu takkuva cheyalemanna kohli maata nijamaindi. keelaka samayaallo viketlu teesina pays trayam spinnerlaku baga sahakarinchindi. sanivaaram aaru ovarlapaatu saagina tana rendo spello umesh chelaregipoyina vidhaanam machchke hylite. anduke, bhaarata boularlalo taanedurkonna atyuttama spel idenani bangla star player shakibal hasan koniyadadu. seanier paser ishant meppinchaadu. mukhyamgaa.. aido roju ishant bouling chesina vidhaanam aakattukundi. mahmadullah, shabbir rahman kreesulo paatukupoyina dasalo line and lengthku kattubadi bantulu vestu iddarinee avut chesi banglaanu debba teesaadu. austreliato siriisku mundu... nirjeevamaina pichpai pesarlu aakattukovadam jattuku subhaparinamam. itara fast boularlalo idhi sphoortinimpede. mottamgaa, ee chaaritraka testutho iru jatluu entho neerchukunnaayi.